[pic] | EUROOPA KOMISJON |

Brüssel 26.5.2010

KOM(2010) 287 lõplik

KOMISJONI TEATIS NÕUKOGULE JA EUROOPA PARLAMENDILE

ÜRO JUURES ASUVA ELi DELEGATSIOONI RAJAMINE GENFIS

KOMISJONI TEATIS NÕUKOGULE JA EUROOPA PARLAMENDILE

ÜRO JUURES ASUVA ELi DELEGATSIOONI RAJAMINE GENFIS

1. SISSEJUHATUS

Pärast Lissaboni lepingu jõustumist 1. detsembril 2009 muutusid komisjoni delegatsioonid ELi delegatsioonideks. Delegatsioonid hakkavad kuuluma liidu välisasjade ja julgeolekupoliitika kõrge esindaja ning komisjoni asepresident Catherine Ashtoni alluvuses Euroopa välisteenistuse koosseisu.

2009. aasta oktoobris võttis Euroopa Ülemkogu vastu eesistujariigi aruande Euroopa välisteenistuse kohta (dokument 14930/09), milles rõhutati muu hulgas vajadust selliste ELi delegatsioonide ümberkorraldamiseks, kus välissuhete koordineerimine ja tõhusus on poliitilistel ja operatiivsetel põhjustel väga oluline. See kehtib eelkõige rahvusvaheliste organisatsioonide juures asuva viie ELi delegatsiooni kohta, mille hulka kuulub ka Genfi delegatsioon.

ELi delegatsioonide küsimust käsitletakse ka kõrge esindaja 25. märtsi 2010. aasta ettepanekus nõukogu otsuse kohta, mis käsitleb Euroopa välisteenistuse ülesehitust ja toimimist (dokument 8029/10). Nõukogu (üldasjad) määras 26. aprillil kindlaks poliitilised suunised tulevase otsuse oluliste osade kohta. Läbirääkimised jätkuvad muu hulgas personalieeskirju ja finantsmäärust käsitlevate komisjoni ettepanekute kontekstis.

Asutatava Euroopa välisteenistuse töötajaskond hakkab koosnema komisjoni, nõukogu peasekretariaadi ja liikmesriikide diplomaatiliste teenistuste töötajatest ning komisjon on välja kuulutanud delegatsioonijuhtide valikumenetluse, kus võivad osaleda kõikide nimetatud asutuste töötajad.

Samuti on kavas ühendada Genfis asuv nõukogu peasekretariaadi kontaktasutus ELi delegatsiooniga pärast seda, kui nõukogu on teinud otsuse Euroopa välisteenistuse kohta.

Selle taustal käsitletakse käesolevas teatises ELi Genfi delegatsiooni kaheks jagamist, et EL saaks ÜRO raames võtta uusi kohustusi. Kaheks jagamine toimub olemasolevate vahendite raames kehtivatel tingimustel, ilma et see piiraks tulevast töötajate värbamist, mis Euroopa välisteenistuse loomise järel võimaldaks võtta ELi delegatsioonil ÜRO juures vastutusrikkamaid ülesandeid.

2. GENFIS TEISE ELI DELEGATSIOONI LOOMISE PÕHJENDUS

1. Palju erinevaid ülesandeid

Delegatsiooni praegused volitused hõlmavad ühelt poolt Maailma Kaubandusorganisatsiooniga (edaspidi WTO) ja teiselt poolt Genfis asuva 18 ÜRO organisatsiooni ja nendega seotud asutuste ja teiste spetsiaalsete agentuuridega[1] seotud diplomaatilist tööd. Delegatsioon koosneb kahest poliitilisest osakonnast, millest üks tegeleb WTO ja sellega seonduvate majandus- ja kaubandusküsimustega ning teine ÜRO küsimustega. Lisaks sellele on ka üldosakond, mis tegeleb haldusküsimustega.

Arvestades liidu ainupädevust väliskaubandusküsimustes, tema liikmelisust WTOs, komisjoni rolli ELi ainsa läbirääkijana ja ELi olulisust maailma suurima kaubandusühendusena on delegatsiooni WTO läbirääkimistega seotud kohustused märkimisväärsed. Seetõttu on delegatsiooni piisavalt tugeva positsiooni jätkuv tagamine vaieldamatult ELi peamine prioriteet.

ELi roll ÜRO raames ja ELi osalemine ÜRO poliitika ja programmide koostamisel on samuti märkimisväärne. Delegatsiooni panus ÜRO organisatsioonide töösse on jätkuvalt suurenenud. Sellega seoses on delegatsiooni peamine eesmärk aidata tugevdada ELi ja ÜRO vahelist koostööd, tagades, et ELi poliitika ja pädevused peegelduksid ÜRO tegevuses, ning parandada ühtsust rahvusvahelisel tasandil. Delegatsioon peab Genfis üha rohkem osalema ÜRO tegevuses ning esitama Brüsselile kiiresti täielikke aruandeid ning toetama Brüsselit eelkõige inimõiguste, humanitaarabi, varjupaiga ja rände, tervishoiu, tööjõu ja intellektuaalse omandi ning desarmeerimise valdkonnaga seonduvates küsimustes ning osalema üha sagedamini toimuvatel korrapärastel ja eriistungitel.

ELi liikmesriikide koostöö Genfis on delegatsiooni töö kõige olulisem aspekt ning sellesse on märkimisväärselt panustatud. Lisaks sellele on delegatsiooni ülesandeks ELi rolli ja poliitika nähtavuse ning selle mõistmise edendamine kontaktide ja teavitamise kaudu ning diplomaatiliste esinduste ja Genfis asuvate rahvusvaheliste organisatsioonide, asutuste ja talitustega võrgustike loomise teel.

Lisaks sellele käiakse Brüsselist Genfi sageli lähetustel, kus osalevad sageli ka volinikud. Delegatsiooni juht/juhi asetäitja peab seetõttu korraldama komisjoni või vajadusel teiste ELi institutsioonide lähetusi, neid toetama, vajadusel nendel osalema ja esitama nende kohta aruandeid.

Üks delegatsiooni peamistest ülesannetest on alati olnud see, kuidas delegatsiooni juht või juhi asetäitja suudab leida WTO ja ÜRO meetmete vahel õige tasakaalu, kuna WTO küsimustega tegelemiseks kulub peaaegu täistööaeg iga töökoha puhul ning ka ÜRO meetmetele kulub üha sagedamini täistööaeg. Juba 1994. aastal soovitas komisjoni järelevalvetalitus luua kaks eraldi delegatsiooni juhi asetäitja ametikohta, kellest üks tegeleks WTO ja teine ÜRO küsimustega. Kõige värskemas, 2008. aastal tehtud kontrollis juhiti tähelepanu üha kasvavale ÜRO küsimusi hõlmavale töömahule ja vajadusele luua eraldi ÜRO suursaadiku ametikoht. Näiteks ÜRO küsimuste koordineerimiskoosolekuid on praegu sama palju kui WTOga seotud kohtumisi. Tähelepanu juhiti ka ELi liikmesriikide rahulolematusele ELi vähese esindatusega ÜRO kontekstis.

2. Uued ülesanded

Lissaboni lepingu jõustudes peab Genfis asuv delegatsioon üle võtma eesistuja ülesanded kohapeal, kuna ta peab hoolitsema kohaliku koordineerimise ja liidu esindamise eest. Praegu see nii veel ei ole, kuna delegatsiooni töötajate arv ei ole selleks piisav. Delegatsioon, Hispaania saatkond ja teiste liikmesriikide saatkonnad on seniks välja töötanud pragmaatilise töökorralduse. Sama kehtib ka teiste ELi delegatsioonide suhtes, mis asuvad rahvusvaheliste organisatsioonide juures.

Tulevikus hakkab delegatsiooni juhi töökoormus ELi positsiooni koordineerimisel erinevates ÜRO foorumites olema palju suurem. See tähendab, et delegatsiooni juht peab olema füüsiliselt kohal erinevatel delegatsiooni juhtide tasandil peetavatel ELi koordineerimiskoosolekutel. Samal ajal peab delegatsiooni ÜRO küsimustega tegelev osakond tõhustama oma uut rolli, mis hõlmab ELi esindamist ÜROs vahetuva eesistuja asemel, sisekoordineerimise tagamist ja siirdumist analüüsi- ja aruandluspõhisest tegevusest aktiivsema poliitilise tegutseja rolli. Kõnealune areng on rohkem seotud tegevusega ÜROs ja teistes talitustes, mitte WTOs, kus delegatsioonil on juba ammu olulisem roll nagu eespool kirjeldatud.

WTO protsessi juhib paljuski suursaadik ja läbirääkimisi peetakse mõnikord ainult mõnede Genfis asuvate delegatsioonide juhtide osavõtul, sealhulgas ELi delegatsiooni juht. Liikmesriikide esindajad läbirääkimistel ei osale. Teistel vähem piiratud WTO kohtumistel esindab ELi ELi delegatsiooni juht või tema asetäitja. Tulenevalt liidu ainupädevusest on oluline, et ELi WTO suursaadik oleks kõrgeimal tasemel ning samal tasemel vastaspoole esindajaga, kuna suursaadik peab hoidma häid ja tõhusaid suhteid WTO juurde akrediteeritud kolmandate riikidega ning koordineerima igapäevaselt tegevust ELi liikmesriikidega.

ELi WTO suursaadik peab vajaduse korral tagama ka delegatsiooni osalemise kõigil WTO läbirääkimistel ja kohtumistel ning esindama ELi Genfis toimuvatel nendega seotud ametlikel tseremooniatel ja diplomaatilistel kohtumistel. Suursaadik peab osalema kõrgemate ametnike kohtumistel, osalema aktiivselt vaidlusjuhtumite lahendamisel ning isegi tegutsema läbirääkijana juhul, kui Brüsselist ei ole võimalik alati asjaomasel tasemel esindajat saata.

Tuleks märkida, et tulenevalt ulatuslikust töökoormusest nii WTOs kui ka ÜROs on sageli ka teistel suurriikidel nagu USA-l, Hiinal, Kanadal, Indial, Austraalial ja Brasiilial, kaks suursaadikut ja väga sageli kaks eraldi delegatsiooni, millest üks tegeleb WTO ja teine ÜRO küsimustega.

On selge, et üks delegatsiooni juht ei suuda praegu ega veel vähem tulevikus täita kõiki ÜROga seotud laienenud tööülesandeid ning Lissaboni lepingu tingimustest tulenevaid kohustusi. WTO ja ÜROga seotud tegevuse väga erineva iseloomu tõttu tuleks ELi Genfi delegatsioon jagada kaheks eraldi delegatsiooniks, millel mõlemal on oma suursaadik, kes tegeleb vastavalt kas WTO või ÜRO küsimustega. Delegatsiooni kaheks jagamine tuleb teostada olemasolevate võimaluste ja suutlikkuse piires. Mõlemad delegatsioonid peaksid võimalikult tõhusa sünergia saavutamiseks jagama samu ametiruume ja haldusosakonda. Kõnealuse kahe delegatsiooni lõplik sisemine ülesehitus tuleks kinnitada pärast nõukogu sekretariaadi kontaktasutuse ühendamist ELi delegatsiooniga.

3. INIMRESSURSID JA EELARVELISED VAHENDID

Ettepaneku kohaselt jääks ametikohtade arv püsivalt samaks. Teise delegatsiooni juhi ametikoht luuakse olemasoleva delegatsiooni juhi asetäitja ametikoha kaudu, peatades selle väljakuulutamise 2010. aasta vabade töökohtade nimekirjas. Nimetatud ametikoha palgaastet tõstetakse ning kuulutatakse välja uus konkurss.

Kui eelarvevahendid seda võimaldavad, kavatsetakse delegatsiooni juhi ametikoht luua mõlemas delegatsioonis. See võib olla võimalik siis, kui luuakse Euroopa välisteenistus ja ühendatakse ELi delegatsioon ja nõukogu kontaktasutus. Seniks jääb ELi delegatsiooni töötajate arv samaks.

Lisaks eespool nimetatule vähendab teise delegatsiooni juhi ametist tulenevaid kulusid, mis kaetakse olemasolevatest vahenditest, asjaolu, et haldusosakond on mõlemal delegatsioonil ühine.

ET

LIHTSUSTATUD FINANTSSELGITUS

1 Otsuse eelnõu pealkiri :

Komisjoni teatis nõukogule ja Euroopa Parlamendile: ÜRO JUURES ASUVA ELi DELEGATSIOONI RAJAMINE GENFIS

2 Asjaomased poliitikavaldkonnad ja nendega seonduvad tegevuspõhise eelarvestamise meetmed:

Poliitikavaldkonnad: Välissuhted, kaubandus, areng, laienemine

Meede: Välisteenistus – Delegatsioonide halduskulud

3 Õiguslik alus:

( Halduslik iseseisvus ( Muu ( täpsusta) :____________________

4 Kirjeldus ja põhjused:

Tehakse ettepanek jagada praegune delegatsioon kaheks eraldi üksuseks, millest üks tegeleks WTO küsimustega ja teine ÜRO küsimustega. See on vajalik Lissaboni lepingu jõustumisest tuleneva delegatsiooni suurenenud töökoormuse tõttu ja eelkõige seetõttu, et Euroopa Liit peab olema esindatud vajalikul tasemel nii WTOs kui ka ÜROs. Üksainus delegatsiooni juht ei suuda enam seda ülesannet täita.

Praegune delegatsiooni juhi asetäitja ametikoht tõstetakse seetõttu palgaastmelt AD13 palgaastmele AD 14/15.

Nimetatud muudatust arvestamata ei ole täiendavaid vahendeid vaja eraldada, kuna mõlemad delegatsioonid jagaksid samu ametiruume ja haldusosakonda. Delegatsiooni juhi sekretäri ametikoht täidetakse olemasolevate vahendite ümberpaigutamise kaudu.

5 Kestus ja hinnanguline finantsmõju:

5.1 Kohaldamisperiood:

( Piiratud kehtivusajaga otsus

( Otsus on jõus [ YYYY] kuni [ YYYY] .

( Finantsmõju [ YYYY] kuni [ YYYY] .

( Piiramata kehtivusajaga otsus on jõus alates 2010 . aastast

5.2 Eeldatav mõju eelarvele:

Otsuse eelnõu hõlmab järgmist:

( kokkuhoid

( lisakulud (kui jah, siis märkige asjaomase mitmeaastase finantsraamistiku rubriigid):

Ebaolulisi lisakulusid rahastatakse välisteenistuse olemasolevatest vahenditest vastavalt rubriigile 5.

5.3 Kolmandate isikute osalus otsuse eelnõu rahastamises: PUUDUB

5.4 Selgitused arvandmete kohta:

Lisakulud 2010. aasta eelarve alusel hõlmavad:

Palga piirkulu palgaastmete AD 13 ja AD 15 vahel – hinnanguliselt 5 000 eurot kuus.

Ametikorteri piirkulud võrreldes tavapäraste elamiskuludega: 29 200 eurot aastas

Täiendavad esinduskulud: 20 000 eurot aastas

Ametiauto ost: 30 000 eurot 2010. aastal ja ülalpidamiskulud 2 400 eurot aastas.

Nimetatud kulud arvutatakse 2010. aastal 6 kuu kohta ning 2011. ja järgmistel aastatel 12 kuu kohta. Auto vahetatakse välja neljandal aastal.

Ametikorteri mööbli ost 2010. aastal: 43 000 eurot

6 Kooskõla kehtiva mitmeaastase finantsraamistikuga

( Ettepanek vastab olemasolevale finantsplaneeringule.

( Ettepanekuga kaasneb mitmeaastase rahastamise asjakohase rubriigi ümberplaneerimine

( Ettepanek eeldab paindlikkusinstrumendi kasutamist või mitmeaastase finantsraamistiku läbivaatamist[2].

7 Kokkuhoiu või lisakulude mõju ettenähtud ametikohtadele

( Vahendid, mis tuleb olemasolevaid vahendeid kasutades asjaomastes talitustes ümber paigutada.

( Ametikohad, mis on asjaomas(t)ele talitus(t)ele praegu ette nähtud.

( Ametikohad, mida tuleb taotleda järgneva poliitilise strateegia / esialgse eelarveprojekti menetlemise käigus.

Personali ja haldusressursi vajadused kaetakse summast, mida saab eraldada juhtivale peadirektoraadile iga-aastase menetluse raames, pidades silmas kehtivaid eelarvelisi piiranguid.

LISA:

HINNANGULINE FINANTSMÕJU (kokkuhoid või lisakulu) HALDUSALA ASSIGNEERINGUTELE JA INIMRESSURSSIDELE.

FTE=täistööajale taandatud töötajate arv XX on asjaomane valdkond või rubriik miljonites eurodes (kolm kohta pärast koma)

Ametikohtade loeteluga ette nähtud ametikohad (ametnikud ja/või ajutised töötajad) |

n | n+1 | n+2 | n+3 | n+4 | n+5 | n+6 või hilisem |

Rubriik 5 |

Peakorterid |

XX 01 02 11 01 – Lähetused ja esinduskulud |

XX 01 02 11 02 – Koosolekud ja konverentsid |

XX 01 02 11 03 – Komiteed |

XX 01 02 11 04 – Uuringud ja konsultatsioonid |

XX 01 02 11 05 – Infosüsteemid |

XX 01 02 11 06 – Edasine koolitus |

XX 01 03 01 03 - Sisseseade ja mööbel |

XX 01 03 01 04 - Teenused ja muud talituskulud |

Muud eelarveread (vajadusel täpsustage) |

Delegatsioonid: |

XX 01 02 12 01 – Lähetused, konverentsid ja esinduskulud | 0,010 | 0,020 | 0,020 | 0,020 | 0,020 | 0,020 | 0,020 | 0,130 |

XX 01 02 12 06 – Ametnike edasine koolitus |

XX 01 03 02 01 – Soetamine, rentimine ja sellega seotud kulud | 0,015 | 0,029 | 0,029 | 0,029 | 0,029 | 0,029 | 0,029 | 0,189 |

XX 01 03 02 02 – Sisseseade, mööbel, varustus ja teenused | 0,074 | 0,002 | 0,002 | 0,002 | 0,032 | 0,002 | 0,002 | 0,116 |

Vahesumma – Rubriik 5 | 0,099 | 0,051 | 0,051 | 0,051 | 0,081 | 0,051 | 0,051 | 0,435 |

Väljaspool rubriiki 5 |

XX 01 04 yy – Tegevusassigneeringutest (endised BA-read) kaetavad tehnilise ja haldusabi kulud (välja arvatud koosseisuvälised töötajad) |

Peakorterid |

- Delegatsioonid |

XX 01 05 03 - Muud halduskulud – kaudne teadustegevus |

10 01 05 03 - Muud halduskulud – otsene teadustegevus |

Muud eelarveread (vajadusel täpsustage) |

Vahesumma – väljaspool rubriiki 5 |

KOGUSUMMA | 0,099 | 0,051 | 0,051 | 0,051 | 0,081 | 0,051 | 0,051 | 0,435 |

[1] ÜRO inimõiguste nõukogu, ÜRO kaubandus- ja arengukonverents, ÜRO Pagulaste Ülemvoliniku Amet, ÜRO rahvusvaheline kaubanduskeskus, ÜRO Euroopa Majanduskomisjon, Rahvusvaheline Tööorganisatsioon, Maailma Terviseorganisatsioon, Ülemaailmne Intellektuaalomandi Organisatsioon, Rahvusvaheline Telekommunikatsiooni Liit, infoühiskonna maailma tippkohtumine, Ülemaailmne Postiliit, Maailma Meteoroloogiaorganisatsioon, Rahvusvaheline Migratsiooniorganisatsioon, CoD, toksiinrelvade konventsioon, teatavate tavarelvade kasutamist käsitlev konventsioon, APMBT, ÜRO Peaassamblee 1. komitee.

[2] Vt institutsioonidevahelise kokkuleppe punktid 19 ja 24.